《谢政志喜》
明代·江晖

云户焚鱼佩，烟汀放昚舟。
寂寥伤白石，浩荡想丹丘。
挂席牵风稳，垂竿扬月流。
故园松竹在，聊得慰穷愁。

作者简介：明浙江仁和人，字景旸，一字景孚。正德十二年进士，授翰林修撰。以谏武宗南巡被廷杖，谪广德知州。再召入翰林。嘉靖初擢河南佥事，养病归，旋卒，年三十六。为文钩玄猎秘，杂以古文奇字，与曹嘉、王廷陈、马汝骥齐名，有曹、王、江、马之称。有《亶爰子集》。